སློབ་མའི་ཤེས་རྟོགས་ཀྱི་ཆུ་ཚད་མཐོར་འདེགས་དང་སློབ་མའི་བསམ་གཞིགས་ཀྱི་ནུས་པ་བསྐྱེད་བསྲིང་སྒོས་སུ་སློབ་མའི་རྒྱལ་གཅེས་རིང་ལུགས་ཀྱི་འདུ་ཤེས་སྲ་བརྟན་དུ་གཏོང་བ་སོགས་ལ་དམིགས་ནས་རང་སློབ་གྲྭས་རྩ་འཛུགས་བྱས་ཏེ་སྔོན་གཤེགས་དཔའ་བོའི་དུར་ས་དང་ཆབ་ཆ་གྲོང་རྡལ་གྱི་རྒན་གསོ་ཁང་།མཚོ་ལྷོག་ཁུལ་དམངས་སྲོལ་བཤམས་སྟོན་ཁང་སོགས་སུ་ལྟ་སྐོར་དང་གཙང་དག་བྱེད་དུ་སློབ་སྐབས་རེར་ཐེངས་རེ་འགྲོ་དགོས་པའི་འཆར་གཞི་གཏན་འཁེལ་བྱས་ཡོད་པ་ཡིན་ལ།ལོ་རྒྱུས་ཀྱི་བྱས་རྗེས་ལྡན་པའི་ས་གནས་དེ་དག་ལ་སོང་ནས་སློབ་གྲོགས་དག་གིས་ལྷག་བསམ་རྣམ་དག་གིས་དཔའ་བོའི་དུར་སར་གཙང་དག་དང་རྒན་པ་དག་གི་རྐང་ལག་དང་ལྭ་བ་སོགས་བཀྲུ་བའི་བྱ་འགུལ་སྤེལ་ཏེ་སློབ་མས་སྤྱི་ཚོགས་ལ་ཞབས་ཞུ་ལེགས་པོ་སྒྲུབ་པའི་འདུ་ཤེས་གསོ་སྐྱོང་བྱེད་པ་དང་རྒན་རབས་པ་དག་གི་བཀའ་དྲིན་རྗེས་སུ་དྲན་པའི་སྐུལ་སློང་མཛད་པ་རེད།ཁྱད་པར་དུ་སློབ་མའི་བསམ་བློའི་ཆབ་སྲིད་ཀྱི་ལྟ་བ་ལ་ཤུགས་སྣོན་དང་ཀྲུང་ཧྭ་མི་རིགས་ཀྱི་རླབས་ཆེ་བའི་བསྐྱར་དར་བྱེད་བཞིན་པའི་ཀྲུང་གོའི་ཕུགས་འདུན་ལ་བརྩོན་ལེན་བྱེད་པའི་བསམ་བློའི་བག་ཆགས་ཡང་དག་བསྐྲུན་པ་རེད།